cyanic-selkie/wikianc huggingface dataset:
Christiane Nord
Karriera
Mill-1967 sal-1996, Nord kienet lettriċi fid-Dipartiment tal-Ispanjol fl-Istitut għat-Traduzzjoni u l-Interpretazzjoni fl-Università ta’ Heidelberg. Bejn l-1991 u l-1992, okkupat il-kariga ta’ Professur Viżitatur fl-Istitut għat-Taħriġ fit-Traduzzjoni u l-Interpretazzjoni fl-Università ta’ Vjenna fil-qasam tal-Istudji Ġenerali tat-Traduzzjoni u tal-Istudji tat-Traduzzjoni bl-Ispanjol, wara li ngħatat permess tħalli xogħolha fl-Università ta’ Heidelberg temporanjament. Għal darb’oħra, mill-1994 sal-1996, Nord ingħatat l-istess permess sabiex tissostitwixxi Professur fl-Università ta' Hildesheim. Fl-1996 u l-1997 ħadmet bħala Professur Viżitatur fl-Istitut għat-Taħriġ fit-Traduzzjoni u l-Interpretazzjoni fl-Università ta’ Innsbruck għal żmien qasir. Mill-1996 sal-2005, ħadmet bħala Professur tal-Lingwistika Applikata u t-Traduzzjoni Teknika bl-Ispanjol fid-Dipartiment tal-Komunikazzjoni u l-Midja fl-Università tax-Xjenza Applikata Magdeburg-Stendal. Barra minn hekk, Nord kienet ukoll responsabbli mid-Dipartiment tal-Ispanjol u kienet Viċi Rettur għar-Riċerka u t-Tagħlim mill-1998 sal-2000. Matul dan iż-żmien, Nord aċċettat bosta mpjiegi bħala lettriċi offruti mid-DAAD barra minn xtutha, fosthom fl-Asja (l-Indja, l-Indoneżja, il-Ġordan, it-Tajlandja, eċċ.), fl-Amerika Latina (l-Arġentina, il-Brażil, iċ-Ċilì, eċċ.), fl-Afrika t’Isfel u fir-Russja. Fis-semestru tax-xitwa tal-2001, Nord aċċettat pożizzjoni fl-Università ta' Saarland f'Saarbrücken fejn kienet ukoll tgħallem, qabel ma rtirat mis-servizzi universitarji tagħha fl-2005. Mill-2007, hija daret diversi universitajiet bħala Professur Viżitatur, fosthom l-Università ta' Nankai f'Beijing, ir-Repubblika tal-Poplu taċ-Ċina u l-Iskola Nida għall-Istudji tat-Traduzzjoni fl-Italja. Fl-2008, Nord kisbet it-titlu ta’ Professur Onorarju mil-Fakultà tal-Filoloġija tal-Università ta’ Vigo fi Spanja. Minn Marzu 2013 sa Jannar 2014, Nord okkupat pożizzjoni simili fiċ-Ċentru għall-Istudji tat-Traduzzjoni tal-Università ta’ Vjenna fl-Awstrija.
Palazz ta' Mafra
Kostruzzjoni
Inizjalment dan kien proġett relattivament żgħir għal monasteru ta' 13-il patri Kapuċċin, li kellhom josservaw reġim strett ta' faqar. Madankollu, meta l-fluss ta' deheb u ta' djamanti mill-kolonja Portugiża tal-Brażil beda jasal f'Liżbona b'abbundanza, ir-re biddel il-pjanijiet li kellu u ħabbar il-kostruzzjoni ta' palazz lussuż flimkien ma' monasteru ferm ikbar. Dan il-ġid immens ippermetta lir-re jkun patrun ġeneruż tal-arti.
Faċċata
Iż-żewġ torrijiet huma kkollegati minn żewġ ringieli ta' kolonni Korinzji. Ir-ringiela ta' fuq fiha l-istatwi ta' San Duminku u ta' San Franġisk, skolpiti mill-irħam ta' Carrara, f'niċċa fuq kull naħa tal-gallarija. Ir-ringiela t'isfel fiha l-istatwi ta' Santa Klara u Santa Eliżabetta tal-Ungerija.
Bażilika
Fuq ġewwa hemm użu abbundanti tal-irħam lokali ta' lewn roża, imħallat bl-irħam abjad b'diversi mudelli. Id-disinni b'diversi lwien tal-art huma ripetuti fis-saqaf. Il-volta b'għamla ta' bettija hija mirfuda fuq semikolonni Korinzji b'disinn imrikkeb weqfin bejn il-kappelli laterali. Il-kappelli fit-transett fihom artali tad-djaspru magħmula mill-iskulturi tal-Iskola tal-Iskultura ta' Mafra. Il-korsiji laterali fihom 58 statwa tal-irħam ikkummissjonati mill-aqwa skulturi Rumani ta' dak iż-żmien. Il-Kappella tal-Qaddisin Kollha fit-transett hija sseparata b'gradilji tal-ħadid b'ornamenti tal-bronż, magħmula f'Anversa. Il-kor għandu kandilabru ġgantesk mill-isbaħ b'seba' lampi ħerġin mill-ħalq ta' seba' sriep irrumblati f'xulxin. Fuq l-artal prinċipali, dieħel fis-saqaf, hemm kurċifiss ġgantesk tad-djaspru ta' 4.2 metri, b'żewġ anġli għarkopptejhom maġenbu, magħmula mill-Iskola ta' Mafra. Il-koppla fuq it-transett kienet ispirata wkoll mill-koppla ta' Sant'Agnese f'Agone (tal-arkitett Barokk Ruman Francesco Borromini). Din il-koppla għolja 70 metru, b'laterna fil-quċċata tagħha, hija mirfuda minn erba' arki skolpiti b'mod fin bl-irħam roża u abjad.
Skola tal-Iskultura ta' Mafra
L-Iskola tal-Iskultura ta' Mafra ġiet stabbilita matul ir-renju tar-Re Ġużeppi I tal-Portugall, is-suċċessur tar-Re Ġwanni V. Peress li l-Palazz Nazzjonali ta' Mafra kellu bżonn kbir ta' skulturi, lokali u barranin, sar is-sit ta' akkademja tal-iskultura mmexxija mill-artist Taljan Alessandro Giusti (1715-1799).
Fost l-għalliema kien hemm diversi skulturi importanti, bħal José de Almeida (1709-1769), Claude de Laprade (1682-1738) u Giovanni Antonio da Padova (li ħoloq il-biċċa l-kbira tal-istatwi għall-Katidral ta' Évora).
Kolonji tal-Benevolenza
Kolonji ħielsa mqabbla ma' kolonji mhux ħielsa
Fl-eqqel tagħhom mill-1818 sal-1911, 11,000 ruħ kienu jgħixu fil-kolonji fin-Netherlands, u 6,000 ruħ kienu jgħixu fil-kolonji fil-Belġju.
Bibbja
Hi magħmula minn kotba differenti fl-oriġni, forma u kompożizzjoni, miktubin fuq firxa twila ta’ żmien, preċeduti minn tradiżżjoni orali ftit jew wisq twila. Jekk ngħoddu wkoll il-proċess ta’ kodifikazzjoni tal-kanoni bibliku, it-testi bibliċi ħadu iżjed minn elf sena biex jinkitbu.
Bibbja Lhudija u Samaritana
Il-terminu "Bibbja Lhudija" s-soltu jintuża biex ifisser it-testi mqaddsa tar-reliġjon Lhudija. Però dan mhux sewwa għax l-etimologija ta’ Bibbja hi Griega (= kotba), u dan it-terminu mhux aċċettat mis-segwaċi tal-monoteiżimu Lhudi. It-terminu li jużaw dawn hu Tanak, li mhux kelma bl-ilsien Lhudi imma akronimu (T-N-K) magħmul mill-inizjali tal-partijiet li fihom inġabru is-36 ktieb:
It-Testament il-Ġdid
It-Testment il-Ġdid li jagħmel parti mill-Bibbja Nisranija biss, kien miktub oriġinarjament bil-Grieg b’ħafna semitiżmi, hu magħmul mill-erba’ Evanġelji, l-ittri ta’ l-appostlu Pawlu, l-Ittri Kattoliċi, l-Atti tal-Appostli u l-Apokalissi, b’total ta’ 27 ktieb. Hemm qbil sostanzjali bejn id-diversi konfessjonijiet Insara (kattolika, ortodossa, protestanta) fuq in-numru u l-ordni tal-kotba, bl-unika differenza li fl-ordni Luteran l-aħħar kotba huma d-dewterokanoniċi, jiġifieri l-ittra lil-Lhud, l-ittri ta’ Ġakbu u ta’ Ġuda u l-Apokalissi, jiġifieri l-ittra lil-Lhud hi separata mill-ittri l-oħra Pawlini u l-ittri ta’ Ġakbu u ta’ Ġuda huma mifrudin mill-ittri kattoliċi.
Messaġġ teoloġiku
Fit-Testment il-Ġdid, aċċettat mill-insara imma mhux mil-Lhud, hemm kunċetti oħra:
Sorsi tat-test Grieg
Għat-Testment il-Ġdid u t-Testment il-Qadim bil-Grieg, id-dokumenti l-iżjed antiki huma xi papiri li ġejjin mis-seklu II AD. Hemm xi ħamest elef manuskritti oħra konservati. L-iżjed awtorevoli minnhom huma dawn:
Verżjonijiet tal-Bibbja
daqsminuri|xellug|210px|Ritratt ta’ [[Martin Luteru (Lucas Cranach, 1529)]]
Opossum irqiq ta' Neblina
L-Opossum irqiq ta' Neblina jew Opossum ġurdien irqiq ta' Neblina, magħruf xjentifikament bħala Marmosops neblina, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nattiv tal-Amerika ta' isfel. Dan l-opossum irqiq ta' abitudni notturna huwa marsupjal arborju jew tas-siġar (Nowak,1999), u ġeneralment jippreferi jgħix f'abitat ta' foresti tropikali tax-xita jew pluvjali tal-muntanji f'elevazjonijiet għolja.
Fonoloġija
Il-fonoloġija hija fergħa fil-lingwistika li tistudja l-ħsejjes lingwistiċi mil-lat tal-funzjoni tagħhom u tal-organizzazzjoni tagħhom fil-kliem. Tradizzjonalment, din tiffoka fuq l-istudju ta' sistemi ta' fonemi f'lingwi partikolari, imma tista' tkopri wkoll kwalunkwe analisi lingwistika.
Nicolas Douchez
Toulouse
Fl-2005, Douchez iffirma ma' Toulouse FC. Huwa lagħab 86 logħba tal-kampjonat għall-klabb qabel ma ffirma ma' Stade Rennais.
Palazz Irjali ta' Aranjuez
Fl-1931, matul it-Tieni Repubblika Spanjola, iż-żona tal-palazz ġiet iddikjarata bħala Monument Storiku Artistiku u nfetħet għall-pubbliku. Il-palazz, il-ġonna u l-binjiet assoċjati huma parti mill-Pajsaġġ Kulturali ta' Aranjuez, li tniżżel fil-lista tas-Siti ta' Wirt Dinji tal-UNESCO fl-2001.
Chris Said
Chris Said (Nadur, Għawdex, 1970) huwa avukat u Membru tal-Parlament Malti f'isem il-Partit Nazzjonalista. Huwa avukat eks Ministru tal-Ġustizzja, Djalogu u Familja mill-2012 sal-2013.
Manwel Mifsud
Manwel Mifsud huwa kantant Malti, minn Birkirkara li rebaħ diversi edizzjonijiet tal-festival l-Għanja tal-Poplu. Fost il-kanzunetti tiegħu hemm Luna Park, Vassalli, Għanja lill-Liberta` u Din l-Art. Ħafna li jafu bil-lirika ta' Mifsud, iqisuha li tikkompeti ma' dik ta' Walter Micallef għat-toqol tal-ħsieb kif ukoll li tibqa' dejjiema bħala parti mil-letteratura Maltija. Mifsud hu mħeġġeġ joħroġ xi ftit mill-ħafna kanzunetti tiegħu f'album.
Chris Said
Elezzjoni għal Kap tal-Partit Nazzjonalista
Nhar is-27 ta' Ġunju 2017, 3 ġimgħat wara li l-PN ġarrab telfa elettorali massiċċa fl-Elezzjonijiet Ġenerali 2017, u jumejn wara li ħabbar il-kandidatura tiegħu Adrian Delia, Said ħabbar il-kandidatura tiegħu għal Kap tal-PN wara r-riżenja ta' Simon Busuttil.
Nhar is-16 ta' Settembru 2017, 14,750 tesserat tefgħu l-vot tagħhom. Madwar terz mit-tesserati, 7,000, ma vvutawx. Delia ġab 52.7% tal-voti mitfugħa (7,734 vot) filwaqt li Chris Said (6,932 vot) ġab 47.3%, madwar 800 vot inqas.
Ħajja Personali
Chris Said huwa miżżewweġ lil Linda mwielda Attard, u għandhom tliet ulied: Anastasia, Andrea u Benjamin.
Mons. Fortunat Mizzi
Tfulija
Matul ħajtu, Monsinjur Mizzi għex fl-istess dar li fiha għex u miet missieru, Enrico Mizzi, fi Triq San Ġwann fil-Belt Valletta. Hemmhekk, Monsinjur Fortunato Mizzi baqa’ jgħix kważi għal ħajtu kollha, sakemm fl-2009 beda jgħix fid-Dar tal-Kleru.
Mewt u Funeral
Monsinjur Fortunato Mizzi miet mewta naturali fl-età ta' 90 sena, għall-ħabta tal-4.00 p.m., imdawwar minn numru ta’ persuni li sal-aħħar mumenti ta’ ħajtu baqgħu iżommulu kumpanija.
Għall-quddiesa presente cadavere attendew diversi personalitajiet fosthom il-Prim Imħallef Silvio Camilleri, il-Kap tal-PN Simon Busuttil, l-ex Kap tal-PN Lawrence Gonzi, u l-kontestant għal Kap tal-PN Adrian Delia.
Pont Antik ta' Mostar
Il-pont jitqies bħala arkitettura Iżlamika eżemplari tal-Balkani u kien ġie kkummissjonat minn Suleiman il-Manjifiku fl-1557. Ġie ddisinjat minn Mimar Hayruddin, student u apprendist tal-arkitett Mimar Sinan li bena bosta mill-binjiet ewlenin tas-Sultan f'Istanbul u fl-Imperu Ottoman, bħal pereżempju l-Moskea ta' Selimiye f'Edirne, it-Turkija.
Qerda
Wara l-qerda tal-pont antik, kelliem f'isem il-Kroati sostna li kienu qerdu l-pont apposta minħabba li kellu importanza strateġika. L-akkademiċi argumentaw li l-pont fil-fatt ma tantx kellu importanza strateġika u l-qerda tiegħu kienet eżempju ta' qerda sfaċċata ta' binja kulturali. Peress li l-moskej, is-sinagogi u l-knejjes f'Mostar, kienu qrib ħafna ta' xulxin, il-Pont Antik ta' Mostar inqered għall-importanza simbolika li kellu peress li kien jikkollega komunitajiet li kienu tant differenti minn xulxin. Andras Riedlmayer isostni li l-qerda tal-pont antik kienet att ta' "qtil tal-memorja", li permezz tiegħu l-evidenza ta' wirt kulturali kondiviż u tal-koeżistenza paċifika tal-komunitajiet inqerdet apposta.
Sit ta' Wirt Dinji
Iż-Żona tal-Pont Antik fiċ-Ċentru Storiku ta' Mostar ġiet iddeżinjata bħala Sit ta' Wirt Dinji tal-UNESCO fl-2005.
Il-valur universali straordinarju tas-sit ġie rrikonoxxut abbażi tal-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju", ladarba permezz tar-rikostruzzjoni tal-Pont Antik ta' Mostar u t-tiġdid tal-madwar reġa' qanqal it-tifsira storika eċċezzjonali u universali bħala simbolu ta' koeżistenza ta' komunitajiet minn sfondi kulturali, etniċi u reliġjużi differenti. Dan inkiseb u ssaħħaħ permezz tal-isforzi bla heda ta' solidarjetà umana favur il-paċi u permezz tal-kooperazzjoni b'saħħitha minkejja l-portata tad-diżastru. nofs|daqsminuri|524x524px|Veduta panoramika tal-Pont Antik ta' Mostar
Għarb Rangers FC
Għarb Rangers Football Club huwa klabb tal-futbol Għawdxi mill-villaġġ tal-Għarb. Il-klabb ġie fondat fl-1968 u huwa msemmi għar-raħal. Huma jilgħabu fit-Tieni Diviżjoni. Il-kuluri tradizzjonali tal-klabb huma abjad u blu.
Storja
Għarb Rangers Football Club kien fondat fis-sena 1968. F'dik is-sena grupp ta' żgħażagħ mill-lokalità esprimew ix-xewqa tagħhom li jibdew il-logħob tal-futbol. Ma kien hemm l-ebda grawnd tal-futbol fir-raħal hekk dawn iż-żgħażagħ li huma lesti sabu żewġ biċċiet tal-art li kienu tajbin għall-logħob tagħhom. Wieħed minn dawn il-postijiet kienu l-pjazza wara l-knisja u l-ieħor kien Pjazza San Pietru. Il-Ħadd filgħodu huma ddeċiedew biex immorru f'żona magħrufa bħala 'Ta' Merzbiet' fejn kien hemm biċċa art li sabu xierqa għal-logħob tal-futbol. Huma użawa biex jilagħbu logħbiet ta' ħbiberija kontra grupp ieħor ta' żgħażagħ li wkoll użaw biex jilagħbu f'dan il-post partikolari. Il-grupp ieħor ta 'żgħażagħ ma kinx mill-Għarb iżda mill-villaġġ fil-qrib ta' San Lawrenz.
Giuseppe Piazzi
Unuri wara l-mewt
L-astronomu Charles Piazzi Smyth li kien bin l-astronomu William Henry Smyth u twieled l-Italja kien imsemmi għalih. Fl-1871, statwa ra ta’ Piazzi skolpita minn Costantino Corti tqegħdet fil-pjazza ewlenija tal-post fejn twieled, Ponte. Fl-1923, l-1000 asterojde li ġiet innumerata issemiet għalih: 1000 Piazzia. Il-krateru lunari Piazzi issemma għalih fl-1935. Iktar reċentement, karatteristika kbira tal-albedo, x'aktarx krateru, skopruta mit- Teleskopju Spazjali Hubble fuq Ċerere, ingħatat l-isem informali Piazzi.
Adrian Delia
Elezzjoni għal Kap tal-Partit Nazzjonalista
Nhar it-2 ta' Settembru 2017, huwa kien l-iktar kontestant li kiseb voti mill-Kunsilliera tal-Kunsill Ġenerali tal-Partit Nazzjonalista, 616 vot, fl-ewwel rawnd tal-votazzjoni fl-elezzjoni għall-Kap tal-PN, li kkontestaw għaliha wkoll Alex Perici Calascione, Frank Portelli u Chris Said. Said kiseb it-tieni l-ikbar ammont ta' voti, 425 vot. Perici Calascione ġab 296 vot u Frank Portelli 11-il vot.
Elezzjonijiet Ewropej u tal-Kunsilli Lokali 2019
Fl-elezzjonijiet tal-Kunsilli Lokali, il-PL ġab 150,514 vot, 47,160 vot iktar mill-PN li ġab 103,398 vot. Biex hekk il-PL ġab il-maġġoranza f'47 kunsill, u l-PN fi 19 biss. Il-PN tilef għall-ewwel darba l-maġġoranza fil-Belt Valletta, u ma rnexxilux iġib maġġoranza f'B'Kara, il-Mosta u San Pawl il-Baħar.
Riżenji
Wara dawn l-elezzjonijiet, segwew numru ta' riżenji. David Stellini rriżenja minn President tal-Kunsill Amministrattiv u minn Membru Parlamentari tal-Oppożizzjoni wara li ma ġiex elett bħala Membru Parlamentari Ewropew. Hu għamel dan sabiex jerġa’ jmur jaħdem fi Brussell.
Soho
Wara dawn l-allegazzjonijiet, il-Kap Nazzjonalista ta' dak iż-żmien, Simon Busuttil qal li Delia kellu jiritra mill-elezzjoni minħabba dawk li kien sejjaħ akkużi serji u gravi fil-konfront ta' Delia.
Delia ċaħad l-allegazzjonijiet u qal li ma kiser l-ebda liġi. Huwa irtira l-erba’ libelli li kien fetaħ lil Caruana Galizia wara li din inqatlet f'Ottubru 2017.
Għaqda Duminku Mintoff
Struttura
(d) L-Uffiċjal għar-Relazzjonijiet Pubbliċi
(c) Il-Għaqda tista’ x-xolji biss wara deċiżjoni ta’ Laqgħa Ġenerali Straordinarja msejjħa għal dan l-iskop. Din il-laqgħa tiddeċiedi għand liema entità filantropika għandhom imorru l-assi tal-Għaqda u xi jsir mid-dokumenti tal-Għaqda.
Dan l-istatut ġie magħmul it-Tlieta 21 ta’ Awwissu 2012.
Opossum irqiq ta' Dorothy
Distribuzjoni
Marmosops ocellatus huwa speċi b' distribuzjoni fil-kontinent ta' l-Amerika t'isfel, mifruxa mal-Bolivja u speċi endemika ta'dan il-pajjiż, għalkemm probabilment jisab mifrux f' arja żgħira fil-Brażil ukoll.
Kostituzzjoni ta’ Malta
Natura tal-Kostituzzjoni
Id-dikjarazzjoni tad-drittijiet tal-abitanti tal-gżejjer ta’ Malta u Għawdex tal-15 ta’ Ġunju 1802, tagħti dikjarazzjoni kollettiva tad-drittijiet. Il-Kostituzzjoni tal-1961 nisslet dak li kien rikonoxxut bħala Parlament fil-Kostituzzjoni tal-Indipendenza tal-1964. Il-Kabinett kellu d-direzzjoni ġenerali u l-ġestjoni tal-Gvern ta’ Malta. Dan kien jikkonsisti mill-Prim Ministru. Il-Prim Ministru biss seta’ jsejjaħ lill-Kabinett u kien l-uffiċċju tiegħu li kien jippresedieha. Mhux iktar minn seba’ ministri oħra kienu membri tal-Assemblea Leġiżlattiva, u kienu kollettivament responsabbli lejha. Dan kien wieħed mill-ewwel tentattivi biex jiġu ddikjarati mill-ġdid uħud mill-Konvenzjonijiet Kostituzzjonali Brittaniċi l-iktar importanti fil-Kostituzzjoni. Fl-eżerċitar tal-poteri tiegħu, il-Gvernatur kellu jaġixxi fuq il-parir tal-Kabinett, għajr meta kien ordnat jaġixxi fid-diskrezzjoni tiegħu jew fuq ir-rakkomandazzjoni jew il-parir ta’ persuna oħra għajr il-Kabinett.
Rio de Janeiro
Hija famuża għall-attrazzjonijiet turistiċi tagħha li fosthom jispikkaw il-bajjiet ta’ Copacabana u Ipanema, l-istatwa ġiganteska Art Deco ta’ Kristu Redentur, li tinsab fuq il-muntanja Corcovado, il-muntanja Ħobż taz-zokkor (Pão de Açúcar), bil-funikular tagħha, u il-karnival annwali tiegħu, l-aktar famuż fid-dinja u l-akbar foresta f’żona urbana, il-Foresta Tijuca.
Anton Buttigieg
Il-Kebbies tal-Fanali
Waħda mill-isbaħ poeżiji tiegħu li saret klassika tal-Letteratura Maltija.
jiġi Majsi bis-sellum,
Parmigianino
Bologna u lura lejn Parma
xellug|daqsminuri|Awtoritratt b'kappell aħmar Huwa rresjeda f'Bologna għal kważi tliet snin. Għall-ħabta tal-1528, huwa pitter il-Madonna bil-Bambin u l-Qaddisin (Pinacoteca, Bologna), u mbagħad fl-1528, huwa pitter il-Madonna bil-Warda (Dresden) u l-Madonna ma' San Żakkew (Uffizi). Sal-1530 Parmigianino kien reġa' lura f'Parma.
Anton Buttigieg
Il-Kebbies tal-Fanali
F'Ġunju 2009, il-kantanta Doreen Galea ħarġet CD b'poeżiji kantati b'mużika ta' Dominic Galea, bl-isem Ommi. Waħda mill-poeżiji hija Il-Kebbies tal-Fanali, fejn leħen Galea donnu ngħata l-laqta ta’ raħħal jgħanni u jfaħħar xogħol il-kebbies.
Miguel Gustavo
Bijografija
Fl-1950 kompla jikkomponi jingles, fosthom Casas da Banha, li qajjmet kontroversja għall-użu ta’ silta mill-melodija “Ġesù, il-ferħ tal-irġiel” ta’ Johann Sebastian Bach.
Fl-1962 ikkompona, ma’ Jorge Veiga l-kanzunetta Brigitte Bardot. Għat-Tazza tad-Dinja tal-1970 fil-Messiku kkompona l-innu Pra Frente Brasil (Mur il-Brażil) u l-melodija saret simbolu tal-Seleção.
Ferenc Puskás
Budapest Honvéd u s-suċċessi man-nazzjonal
thumb|xellug|Ferenc Puskás bil-flokk ta' Kispest Athletic Club (1947). Puskás lagħab rwol importanti mal-klabb. Fl-1949, il-klabb ingħadda taħt l-awspiċji tal-Ministeru tad-Difiża Ungeriż u t-tim sar dak tal-armata Ungeriża. Il-klabb ingħata l-isem ġdid ta' Budapest Honvéd u l-plejers ġew mogħtija gradi militari. Puskás sar maġġuri fejn minn hemmhekk ħareġ il-laqam "Száguldó Órnagy" (Il-Maġġuri tal-Galopp). Bħala klabb tal-armata, Budapest Honvéd użaw il-lieva sabiex jiksbu l-aqwa plejers Ungeriżi, fosthom lil Zoltán Czibor u Sándor Kocsis. Fl-ewwel sena taħt l-isem il-ġdid, Puskás skorja ħamsin gowl u rebaħ wieħed mill-erba' kampjonati Ungeriżi mal-klabb. Apparti minn hekk hu spiċċa l-aqwa skorer erba' darbiet oħra. Matul dan iż-żmien iżżewweġ lil Erzsébet Hunyadvári u fl-1952 kellhom tarbija, tifla bl-isem ta' Anikó.
Ġnien Storiku tas-Sur tal-Imsida
Storja
xellug|daqsminuri| Iż-żona ta' Taht il-Forka madwar l-1870; is-sur tal-Imsida jidher fuq ix-xellug xellug|daqsminuri| Mappa tal-1930 mill-Kaptan Charles Zammit Iċ-Ċimiterju jinsab fi ħdan dak li kien magħruf bħala s-Sur ta’ San Filippu, fortifikazzjoni esterna li tlestiet fl-1653. Taħt il-ħakma ta' l- Ordni ta' Malta, il-forka kienet tinsab ftit 'l fuq minn dan is-sit.
Trogir
Attrazzjonijiet ewlenin
daqsminuri|308x308px|Veduta panoramika tax-xatt ta’ Trogir Il-Knisja ta’ San Pietru kienet parti mill-monasteru tas-sorijiet Benedittin li skont leġġenda ġie stabbilit mill-mara tar-re Bela IV tal-Ungerija. Il-faċċata tal-Punent tal-knisja hija mżejna b’portal Barokk iddekorat b’bust ta’ San Pietru, xogħol Niccolò di Giovanni Fiorentino. L-intern tal-knisja ġie rrestawrat bi stil Barokk fit-tieni nofs tas-seklu 17. Is-saqaf tal-injam, li jmur lura għal dak il-perjodu, huwa maqsum f’oqsma ovali, semiovali u eżagonali, b’burduri ddekorati li donnhom jagħmluha ta’ gwarniċ tal-oqsma. Għall-ħabta ta’ dak iż-żmien, ġew miżjuda ż-żewġ artali tal-ġenb, iddedikati lil Santa Marija u lil Sant’Injazju ta’ Loyola. L-artal maġġuri mill-istess perjodu kien magħmul mill-injam, iżda l-istatwi ta’ San Pietru u San Pawl biss baqgħu sħaħ sa żminijietna. Fil-pavimentar tal-knisja hemm l-oqbra tal-familji nobbli ta’ Trogir, Andreis u Cipiko.
Santa Maria de Platea kienet waħda mill-knejjes bikrin tas-seklu 9 b’għamla ta’ eżafolju. Il-binja ċentrali tagħha, kienet tikkonsisti minn koppla għolja mdawra b’sitt apsidi, li kienet karatteristika tal-kappelli Karolinġjani. B’kollox kien fiha erba’ artali tas-seklu 17: l-artal maġġuri li kien iddedikat lil Marija Assunta; l-artal Rinaxximentali, mibni fl-1463, li kien iddedikat lil San Ġlormu; u t-tnejn l-oħra kienu ddedikati lil Santa Marija ta’ Loreto u lil Santa Luċija rispettivament. Il-knisja twaqqgħet f’nofs is-seklu 19, u l-unika stampa tagħha li teżisti hija ppreservata fit-tpinġija tal-illustratur Franċiż tas-seklu 18 Ch. L. Clerisseau. L-apsidi kellhom tliet niċeċ diviżi b’pilastri fuq is-superfiċe ta’ barra. Fil-Punent kien hemm portiku li kien jintuża bħala awla Medjevali, u t-triq kienet magħluqa bit-torri tal-arloġġ tal-belt fis-seklu 15.
Opossum ta' denbu qasir
L-opossumi ta' denbhom qasir tal-ġeneru Monodelphis kollha, huma l-aktar opossumi terrestri (jgħixu mal-art) fost l-ispeċi didelfimorfji kollha u l-inqas adattati għal ħajja fis-siġar.
Dieta
Dawn l-opossumi huma mammiferi marsupjali omnivori u d-dieta prinċipali tagħhom tikkonsisti minn bajd, frott, insetti varji u annimali vertebrati u invertebrati żgħar oħra.
AC Milan
Storja
Forsi l-iktar rebħa prestiġjuża kienet ta' 7-1, kontra il-Juventus f'Torino, meta skorja tripletta il-plejer Nordahl. Din ġrat fil-5 ta' Frar 1950.
Jají
Il-villaġġ jikkonsisti minn djar fuq stil kolonjali flimkien ma' lukandi, mużew u knisja li wkoll hi mibnija fuq stil kolonjali, iddedikata lil San Mikiel Arkanġlu.
Lingwa Baska
Il-Bask (euskara) hi lingwa iżolata mitkellma minn madwar 751.500 ruħ fil-Pajjiżi Baski u Navarra.
Vittoriosa Stars FC
Vittoriosa Stars FC huwa tim tal-futbol ibbażat fil-belt tal-Birgu. Fl-istaġun 2012-13, it-tim ġie promoss mill-ewwel diviżjoni u b'hekk se jilgħab l-istaġun 2013–14 fl-ogħla kampjonat Malti għat-tieni darba.
Fabbrika ta' Fagus
Kummissjoni
Wara r-riżenja tiegħu, Benscheidt minnufih stabbilixxa l-kumpanija tiegħu stess. Huwa stabbilixxa sħubija ma' kumpanija Amerikana u b'hekk kiseb kemm il-kapital kif ukoll l-għarfien espert. Huwa xtara l-art ta' faċċata tal-fabbrika ta' Behrens u impjega lill-arkitett Eduard Werner (1847-1923), li kien jafu minn rinnovazzjoni preċedenti tal-fabbrika ta' Behrens. Għalkemm Werner kien speċjalista fid-disinn tal-fabbriki, Benscheidt ma kienx sodisfatt mid-dehra esterna tad-disinn tiegħu. Il-fabbrika tiegħu kienet isseparata minn dik ta' Behrens minn linja ferrovjarja u Benscheidt kien tal-fehma li l-elevazzjoni tal-binja fuq dik in-naħa (it-Tramuntana) setgħet tkun reklami permanenti għall-fabbrika tiegħu. F'Jannar 1911 huwa kkuntattja lil Walter Gropius u offrielu x-xogħol ta' disinn mill-ġdid tal-faċċati tal-pjanta ta' Werner. Gropius aċċetta l-offerta u bdiet kollaborazzjoni twila li baqgħet għaddejja sal-1925 meta tlestew l-aħħar binjiet tas-sit.
Sit ta' Wirt Dinji
daqsminuri|258x258px|Uħud mill-forom moderni (mhux iktar tal-injam) tal-Fabbrika ta' Fagus għall-produzzjoni taż-żraben Il-Fabbrika ta' Fagus f'Alfeld ġiet iddeżinjata bħala Sit ta' Wirt Dinji tal-UNESCO fl-2011.
Kemmuna
Kemmuna hija gżira li tifforma parti mill-arċipelagu Malti bejn il-gżejjer ta' Malta u Għawdex fil-Baħar Mediterran, fejn tkopri żona ta' 1.35 mil kwadru. Imsemmija għall-kemmun (Cuminum cyminum), ħaxixa li tintuża bħala tip ta' ħwawar li kienet tinbet fuq din il-gżira, Kemmuna hija popolari għat-trankwillità li toffri. Sa ftit snin ilu kellha popolazzjoni permanenti ta' erba' residenti biss imma n-numru nieżel għal tnejn wara l-mewt ta' Marija Said fl-2017 u ta' Anġlu Vella fl-2020. Qassis u pulizija jservu lil din il-gżira minn Għawdex, biex jagħtu s-servizz tagħhom lill-popolazzjoni lokali u lill-viżitaturi sajfin. Din il-gżira żgħira hija parti intrinsika mil-lokalita' ta' Għajnsielem, f'Għawdex.
Tim nazzjonali tal-futbol tal-Awstralja
Kwalifikazzjoni għat-Tazza tad-Dinja 1998
Fl-1997, l-Awstralja falliet li tikkwalifika għall-fażi finali tat-Tazza tad-Dinja 1998 minkejja li ma tilfu l-ebda partita fir-rawnds ta' kwalifika. Wara li rebħu t-turnew tal-OFC, l-Awstralja kellhom jilgħabu mal-Iran sabiex jassiguraw post għat-Tazza tad-Dinja fi Franza. L-Awstralja, taħt il-kowċ Terry Venables, kisbu pari ta' 1–1 barra minn darhom, u dehru fi triqithom lejn il-finali meta ħadu vantaġġ ġewwa Melbourne bl-iskor ta' 2–0, sakemm l-Iran irnexxielhom jiskorjaw żewġ gowls tard fil-partita u ggwadanjaw post fil-finali grazzi għar-regola tal-gowls barra mid-dar. Din kienet deskritta bħala waħda mill-iktar partiti memorabbli minn fost ħafna plejers Awstraljani u Iranjani.
Parteċipazzjoni fit-Tazza tad-Dinja 2006
220px|thumb|left|L-Awstralja f'konfront mal-[[Tim nazzjonali tal-futbol tal-Ġermanja|Ġermanja fit-Tazza tal-Konfederazzjonijiet 2005]] Il-kowċ tat-tim nazzjonali, Frank Farina, irriżenja nhar id-29 ta' Ġunju 2005 wara li naqas li jirbaħ logħba fit-Tazza tal-Konfederazzjonijiet 2005. Fit-22 ta' Lulju, il-federazzjoni Awstraljana ħabbret il-ħatra ta' Guus Hiddink bħala l-kowċ il-ġdid, li kkombina x-xogħol ma' PSV Eindhoven ma' dak tat-tim Awstraljan. It-tim Awstraljan għeleb bl-iskor komplessiv ta' 11–1 lit-tim tal-Gżejjer Solomon fil-finali tal-fażi ta' kwalifikazzjoni tal-OFC. F'Ottubru 2005, l-Awstralja għelbet lill-Ġamajka 5–0 f'logħba ta' ħbiberija f'Londra, b'din ir-rebħa tkun l-ikbar waħda tas-Socceroos kontra tim klassifikat aħjar minnha fil-klassifika mondjali tal-FIFA.
thumb|250px|L-Awstralja fit-tieni leg tal-play-off kontra l-Urugwaj; il-partita tinsab fit-tieni taqsima tal-ħin barrani. L-Awstralja daħlet fit-Tazza tad-Dinja bħala t-tieni l-inqas klassifikat fil-klassifika tal-FIFA. Il-preparazzjoni għat-Tazza tad-Dinja 2006 kienet tinkludi logħbiet ta' ħbiberija kontra l-Kroazja, il-Greċja u l-Olanda. Kienu ħafna fatturi li wasslu lit-tim jgħolli l-livelli tiegħu: it-tattika u l-esperjenza kbira tal-kowċ Guus Hiddink, il-preparazzjoni fiżika u mentali eċċellenti.
Opossum ġurdien sufi
Dawn huma speċi ta' opossumi li ġeneralment jippreferu jgħixu f' abitat ta' foresti kemm subtropikali u tropikali umdi, kif ukoll f'dawk subtropikali u tropikali xotti.
Hatı Çırpan
Hatı Çırpan (li qabel kienet magħrufa bħala Satı Kadın, twieldet fl-1890 – mietet fil-21 ta’ Marzu 1956) kienet politiku Tork, waħda mill-ewwel membri nisa tal-parlament fil-Gran Assemblea Nazzjonali tat-Turkija, eletta fl-elezzjonijiet ġenerali tal-1935.
Bijografija
xellug|daqsminuri|Hatı Çırpan fil-Gran Assemblea Nazzjonali tat-Turkija Fis-16 ta’ Lulju 1934, eżatt qabel il-Kungress tat-Tieni Lingwa (İkinci Türk Dil Kurultayı, li sar bejn it-18 u t-23 ta’ Awwissu 1934), il-President Mustafa Kemal Atatürk mar fuq mawra lejn il-villaġġ ta’ Kazan (li dak iż-żmien kien jagħmel parti mid-distrett ta’ Kızılcahamam tal-Provinċja ta’ Ankara) , 50 kilometru ’l bogħod mill-belt kapitali Ankara. Matul din il-mawra, Satı Kadın, li kienet il-kap tal-villaġġ ta’ Kazan, ġiet introdotta lill-President Atatürk. Hija kienet raħħala mill-Anatolja Ċentrali li kienet iġġieldet għal erba’ snin matul il-Gwerra tal-Indipendenza tat-Turkija. Wara konverżazzjoni flimkien, ġie rrappurtat li Satı Kadın ħalliet impressjoni tajba fuq il-President Atatürk bis-saħħa tal-kisbiet u tal-intelliġenza tagħha. daqsminuri|274x274px|L-ewwel 18-il membru parlamentari nisa tal-Parlament Tork tal-1935 Skont Afet İnan, il-President Atatürk, wara li ltaqa’ magħha stqarr: “Din hija mara eċċezzjonali li għandha futur bħala membru tal-parlament”. Fl-1935, Satı Kadın ġiet sponsorjata u appoġġata fil-kampanja elettorali tagħha mill-President Atatürk innifsu u ġiet eletta flimkien ma’ sbatax-il mara oħra bħala membru parlamentari. Iktar ’il quddiem, bidlet isimha minn Satı għal Hatı fuq il-parir tal-President Atatürk, li dak iż-żmien kien interessat fiċ-ċivilizzazzjoni tal-Ħattjani, u peress li l-isem Satı kien ifisser “bejgħ” jew “xiri” bit-Tork. Hija adottat il-kunjom Çırpan wara li l-Liġi tal-1934 dwar il-Kunjomijiet kienet tesiġi li ċ-ċittadini Torok kollha jkollhom kumjom.
Mużika
L-ewwel mużika miktuba
Sadanittant il-mużika kompliet tiġi żviluppata u naraw li madwar l-Ewropa tfaċċaw it-Trubadori li kienu jivvjaġġaw ma’ l-ibliet, ikantaw u jdoqqu. Tfaċċaw ukoll l-ewwel kompożituri u kompliet ġiet żviluppata s-sistema kif tinkiteb il-mużika. Żvilupp importanti fil-kitba tal-mużika kien li għal xi żmien din inkitbet fuq għaxar linji, li mbagħad tnaqqsu għal ħamsa u ħarġet is-sistema taż-żewġ staffi, dik ta’ ‘chiave di basso’ u l-oħra ta’ ‘chiave di violino’. Ma' dan l-iżvilupp inħolqot is-sistema tat-Talja (Liger Lines) li tgħin biex mużikant jagħraf il-post tan-nota.
Matul l-erbatax u l-ħmistax –il seklu, il-palazzi fl-Italja, fi' Franza, fil-Ġermanja u fl-Ingilterra, kienu ċentri għall-attivitajiet mużikali. Ħafna min-nobbli kienu mużiċisti ta’ ħila u kienu jimpjegaw ukoll nies sabiex idoqqu u jkantaw waqt ikliet u festi mogħtija fil-palazzi tagħhom. F’dan iż-żmien kompliet tiġi wżata u żviluppata l-mużika popolari fil-festi pubbliċi għall-foqra u għar-raħħala.
L-Opri jiftħu t-triq għall-Orkestri
Kien f’dawn iż-żminijiet ta’ żvilupp li bdew jitfaċċaw il-kompożituri l-kbar bħal Bach, Handel, Haydn, Mozart, Beethoven, Mendelssohn, Debussy, Berlioz, Verdi, Wagner, Rossini u tant u tant oħrajn li kollha ħallewlna xogħlijiet mill-akbar.
Illum il-mużika wkoll għadha tgħix magħna u aħna ninsabu xxurtjati li permezz tad-diski kompatti u l-'cassettes' nistgħu nisimgħu kull tip ta’ mużika li nixtiequ, mill-aħjar gruppi, baned, orkestri u kantanti li hawn fid-dinja.
Aaron Camilleri Cauchi
Karriera
Għalkemm ta' età żgħira, Aaron diġà ħoloq għadd kotran ta' xogħlijiet. Huwa ġie kkumissjonat jaħdem numru kbir ta' statwi tal-kartapesta li jżejnu l-pjazez u t-toroq tal-ibliet u l-irħula tagħna matul il-jiem ferrieħa tal-festi. Barra minn hekk, xogħlijiet oħra tiegħu jinsabu mxerrdin madwar l-Ewropa, l-Amerika u l-Awstralja. Apparti x-xeħta artistika li wiret min-niesu, ma tridx wisq biex tagħraf il-kapaċità akkademika fil-kompożizzjonijiet tiegħu, riflessa fl-istil u fl-oriġinalità bl-użu tal-kuluri. Il-figuri ta' qaddisin, appostli, profeti, anġli u personaġġi bibliċi li joħorġu minn taħt idejh jixhdu l-virtujiet tal-umiltà, karità u ġustizzja.
It-talenti ta' dan l-artist żagħżugħ jispikkaw fix-xogħlijiet relatati mal-Ġimgħa Mqaddsa. Dan għaliex huwa ħadem numru ta' figuri lifesize tal-fibreglass sabiex jintużaw f'wirjiet diversi li jittellgħu f'dan iż-żmien qaddis. Fost dawn l-esebizzjonijiet, ta' min isemmi l-Mejda tal-Appostli fil-Belt Valletta, il-Ħasil tar-Riġlejn fil-Gudja u t-Tradiment ta' Ġuda f'San Ġiljan. Bejn l-2007 u l-2009, Camilleri Cauchi kien ikkummisjonat sabiex jaħdem tliet statwi tal-kartapesta għall-Katidral ta' San Ġorġ f'Ragusa fi Sqallija. Dawn jirrapreżentaw id-Duluri, is-Sepulkru Mqaddes u l-Irxoxt. Imma l-aktar xogħlijiet riċenti ta' Aaron li sawwar flimkien ma' missieru Alfred, relatati mal-Ġimgħa l-Kbira, saru għall-parroċċa ta' Ħal Għaxaq. Dan għaliex fis-sena 2010 u fl-2011, tnaqqxu fl-injam żewġ vari artistiċi li juru lil Ġesù marbut mal-kolonna u l-Ecce Homo rispettivament.
F'April tas-sena 2012, l-Artist Aaron Camilleri Cauchi tella' wirja retrospettiva ta' arti sagra bl-isem “Ruħ t'Artist”. Din ittellgħet fil-Kappella ta' San Franġisk f'Ħal Qormi bl-għajnuna tal-Kumitat Festi Esterni San Ġorġ Martri. Ix-xbihat sagri esebiti mhux biss xeħtu dawl fuq ħajjet l-artist, iżda wkoll irriflettew l-ispiritwalità tiegħu. Il-wirja kienet taħt il-patroċinju distint tal-E.T. Dott. George Abela, President ta' Malta, u l-kuratur tal-wirja kien in-Nutar Manwel D Schembri. Il-viżitaturi li żaru l-wirja ngħataw katalgu dettaljat u illustrat li kien jinkludi artikli dwar l-arti f'Malta, l-artist innifsu u l-opri artistiċi esebiti. Din il-wirja kellha wkoll għan filantropiku għaliex matulha nġabru donazzjonijiet b'risq Puttinu Cares, li laħqu s-somma sabiħa ta' € 2,500.
Michael Mifsud
Bidu tal-karriera
Ix-xewqa biex ikun impenjat aktar mal-ewwel tim ratu jirritorna Malta fl-2004, fejn Sliema Wanderers reġgħu akkwistaw is-servizzi ta' dan il-plejer u dan għenhom jiksbu l-kampjonat Malti. Fl-istess sajf hu kien miksub mit-tim Norveġiż ta' Lillestrøm fejn f'punt tal-istaġun hu ġie vvutat bħala l-aqwa plejer barrani tal-kampjonat. Hu kien l-aqwa skorer fl-istaġun tal-2006 fejn irnexxielu jiskorja 11-il gowl f'19-il apparenza.
Fil-5 ta' Novembru 2006, fl-aħħar ġurnata tal-kampjonat Norveġiż, hu ddikjara li jixtieq jittrasferixxi għal wieħed mill-aqwa kampjonati Ewropej. Fis-sajf tas-sena ta' qabel, Lillestrøm ma aċċettawx offera għal Mifsud mit-tim ta' Coventry City minkejja li kienu jafu li l-attakkant seta' jitlaq b'xejn f'Jannar 2007 hekk kif il-kuntratt kien sal-aħħar ta' Diċembru.
Internazzjonali
Michael Mifsud kien strumentali fir-rebħa ta' Malta kontra l-Ungerija — l-ewwel rebħa kompetittiva ġewwa darhom mill-1982 — meta għamel xogħol tajjeb u minn din l-azzjoni Andre Schembri issiġilla r-rebħa ta' 2–1. Fil-partita kontra t-Turkija fl-istess fażi ta' kwalifikazzjoni għall-Kampjonati Ewropej 2008, ta l-passaġġ lil Andre Schembri meta dan tal-aħħar skorja t-tieni gowl tal-Maltin kontra t-Torok biex ġab ir-riżultat temporanju ta' 2–1. Il-partita spiċċat pari ta' 2–2. Michael Mifsud kellu ċans jikseb il-gowl tar-rebħa, imma x-xutt tiegħu spiċċa barra.
Jean de la Cassière
It-tielet u l-aktar każ serju ta' nkwiet fi ħdan l-Ordni matul il-mandat ta' La Cassière kien ikkawżat mir-Re Filippu II ta' Spanja li rnexxielu jirranġa l-ħatra ta' wieħed mill-qraba tiegħu, l-Arċiduka Wenzel (Wenceslaus) ta' 17-il sena tal-Awstrija (iben l-Imperatur Maximilan II, kuġin ta' Filippu), fil-Gran Pirjolat ta' Kastilja u Leon u lill-Bajlat ta' Lora. Irrabjati bl-indħil tar-re, il-kavallieri Kastiljani tal-Ordni rribellaw fil-miftuħ kontra din il-ħatra. B'reazzjoni, il-Papa ordnalhom li jiskużaw ruħhom pubblikament quddiem il-Gran Mastru u l-Kunvent Ġenerali għal din l-insubordinazzjoni.
Tim nazzjonali tal-futbol tar-Repubblika Ċeka
Storja
Meta r-Repubblika Ċeka kienet parti miċ-Ċekoslovakkja, it-tim nazzjonali wasal darbtejn bħala finalista tellief tat-Tazza tad-Dinja (1934, 1962) u rebbieħ tal-Kampjonati Ewropej fl-1976.
Tempju ta' Haeinsa
Kriżi
Wara l-indipendenza, meta faqqgħet il-Gwerra Koreana, it-Tempju ta' Haeinsa għadda minn kriżi. F'Settembru 1951, wara l-Battalja ta' Inchon, il-Korea t'Isfel kienet minn fuq fil-gwerra iżda l-Korea ta' Fuq ma rtiratx it-truppi tagħha u xi elf suldat tal-Korea ta' Fuq li kien għad fadal madwar it-Tempju ta' Haeinsa baqgħu jiġġieldu f'għadd ta' guerrillas. Il-forzi tan-Nazzjonijiet Uniti ġew ordnati jibbumbardjaw it-Tempju ta' Haeinsa b'erba' bumbardaturi.
Kwalifikazzjoni għall-Kampjonati Ewropej tal-Futbol 2012 - Grupp F
Riżultati
<div id="Greċja v Malta">
<div id="Malta v Iżrael">
Kleopatra VII
Bijografija
Qlwpdrt L-isem ta' Horus (1): Wer(et)-neb(et)-neferu-achet-seh Wr(.t)-nb(.t)-nfrw-3ḫ(t)-sḥ Is-sinjura kbira ta' perfezzjoni, eċċellenti fil-kunsill {| border="0" cellspacing="0" cellpadding="0"
Kleopatra netjeret mer(et) ites Qlwpdrt nṯrt mr(t) jts L-alla Kleopatra maħbuba ta' missierha F'dan il-punt il-megħlub ġeneral Ruman Pompew wasal l-Eġittu biex jistkenn mir-rivali tiegħu Ġulju Ċesri. Fil-bidu, Tolomew u Potinu taparsi aċċettaw it-talba tiegħu, iżda fid-29 ta' Settembru 48 Potinu ordna l-mewt ta' Pompew, bit-tama li jitħabbeb ma' Ċesri. Meta wasal dan, Tolomew offrielu r-ras tar-rivali tiegħu imma r-reazzjoni ta' Ċesri kienet ta' rabja u ġiegħel li Potinu jiġi maqtul. Minkejja li kien l-għadu ta' Ċesri, Pompew kien konslu Ruman u l-armel tal-unika tifla legittima ta' Ċesri, Ġulja. Ċesri ħa l-belt kapitali tal-Eġittu f'idejh u għamel ruħu l-arbitru bejn Tolomew u Kleopatra.
Carmel Bonavia
Storiku
Karmenu Bonavia kien il-kuratur tas-Santwarju tal-Madonna tal-Grazzja f’Ħaż-Żabbar u membru tas-Soċjetà tad-Duttrina Nisranija (MUSEUM), tal-Malta Historical Society kif ukoll wieħed mill-fundaturi tal-Assoċjazzjoni tal-Libreriji. Huwa kien membru onorarju tal-Akkademja tal-Malti. Fost il-pubblikazzjonijiet tiegħu nsibu (flimkien ma’ Joe Mallia) iċ-charts tal-Prehistory, The Phoenicians u The Romans in Malta u l-ktieb L-Avukat Giuseppe Elia Pace 1742-1820 – Ħabib ta’ M.A. Vassalli f’Ruma (KKM, 2014).
Kleopatra VII
Bijografija
thumb|xellug|200px|Kleopatra u Ċesarjun fit-tempju ta' Dendera, l-Eġittu Fis-46 Q.K. Kleopatra marret Ruma ma' binha li kien għadu kif twieled u baqgħet hemm sal-mewt ta' Ċesri, fl-44 Q.K. Fis-sajf tal-istess sena Tolomew XIV miet, forsi vvalenat minn Kleopatra nnifisha, li ftit wara ħatret lil Ċesarjun bħala l-koreġġent tagħha, u dan ħa l-isem ta' Tolomew XV Ċesri.
Fit-42 Q.K. Marku Antonju, wieħed mit-trijumvirat li kien jiggverna Ruma wara l-vojt fil-poter li ħalliet il-mewt ta' Ċesri, talab lil Kleopatra biex tiltaqa' miegħu f'Tarsu biex jivverifika l-lealtà tagħha. Antonio mbagħad mar warajha Lixandra, fejn baqa' għas-sena ta' wara kollha. Mill-unjoni tagħhom twieldu tewmin Kleopatra Selene u Alessandru Helios.
It-tradizzjonaliżmu tal-opinjoni pubblika Rumana kienet profondament ixxukkjata bil-proċedura trijonfali mhux tas-soltu u bid-deċiżjonijiet meħuda fl-okkażjoni tad-Donazzjoni ta' Lixandra: Kleopatra ħadet it-titlu ta' "reġina tar-rejiet", ġiet fil-kult assoċjata mal-alla Isidi u nħatret reġġenti tal-Eġittu u Ċipru ma' Ċesarjun; Alessandru Helios ġie inkurunat re tal-Armenja, il-Medja u l-Partja, Kleopatra Selene nħatret reġina taċ-Ċirenajka u l-Libja, u Tolomew Filadelfu ġie inkurunat re tal-Feniċja, is-Sirja u l-Ċiliċja.
Kleopatra fl-arti, fiċ-ċinema u fil-letteratura
L-istorja ta Kleopatra matul is-sekli affaxxinat eluf ta' kittieba u artisti li għenu biex joħolqu l-leġġenda ta' seduttriċi mill-iżjed sabiħa li rnexxielha ssaħħar tnejn mill-irġiel l-aktar qawwijin ta' żmienha.
Anthony Zammit
F’Malta
Il-Professur Zammit jibqa’ mfakkar għall-qalb tad-deheb li dejjem wera mal-pubbliku Malti, li jistgħu jixhduha l-mijiet jekk mhux eluf ta’ nies li ġew bżonn l-għajnuna tiegħu tul ħajtu.
Mercuryo
Storja
F'Diċembru 2020, il-kumpanija ħabbret sħubija mal-klabb tal-futbol Brittaniku, Swansea AFC.
Partit Laburista (Malta)
Il-Partit Laburista (PL) huwa partit politiku Malti ta' twemmin soċjal demokratiku, affiljat mal-Internazzjonali Soċjalista u mal-Partit tas-Soċjalisti Ewropej. Twaqqaf fl-1920. Preżentament il-Gvern Malti huwa taħt tmexxija Laburista. Kien fil-gvern tal-pajjiż għaxar darbiet minn wara t-Tieni Gwerra Dinjija 'l hawn, l-ewwel darba fl-1947 u l-aħħar li kien fl-2022. Mit-Tieni Gwerra Dinjija 'l hawn kien dejjem wieħed miż-żewġ partiti l-kbar f'Malta. Fl-Istatut (2010) tiegħu, il-Partit Laburista jiddeskrivi hekk lilu nnifsu:
L-Ewwel Gvern Laburista ta' Boffa
d) Allowance għax-xjuħ.
1949-1984: Mintoff mexxej tal-Partit
Mill-ewwel xhur ta' gvern Laburista beda jinqala' diżgwid bejn il-Prim Ministru Pawlu Boffa u d-Deputat Prim Ministru, Dom Mintoff l-aktar dwar il-mod li l-gvern kien qed jimxi mal-ħakma Ingliża f'Malta. Dan wassal għal qasma, imsejħa split, fil-Partit Laburista fl-1949. Pawlu Boffa twarrab mill-Konferenza Ġenerali u dan min-naħa tiegħu beda partit ġdid bl-isem ta' Malta Workers Party, filwaqt li nhar l-10 ta' Ottubru 1949 il-Perit Dom Mintoff laħaq mexxej tal-Partit Laburista Malti fl-eta' ta' 33 sena u l-isem uffiċjali tal-partit sar Malta Labour Party.
L-Ewwel Gvern ta' Mintoff (1955-1958)
b) Għajnuna speċjali għal waqt il-qgħad;
Ir-Riżenja tal-Gvern Laburista u l-Irvellijiet t'April 1958
Minhabba li l-Inglizi baqghu ma taw l-ebda garanzija dwar il-futur tat-tarzna, il-gvern Laburista rrizenja u minhabba dan, sehhew irvellijiet kbar mill-Maltin kontra l-Inglizi, fit-28 t'April 1958. Ħafna ġew arrestati fosthom ministri Laburisti, Bertu Hyzler u Agatha Barbara dak iz-zmien ministru tal-edukazzjoni u li hafna snin wara, nhatret l-ewwel President mara.
Il-Kwistjoni Politiko-Reliġjuża tas-Sittinijiet
Dan wassal għal qasma oħra fil-partit (bil-ħolqien tal-Christian Workers Party ta' Pellegrini li dam sa l-1966) u telfa elettorali fl-1962 li saru taħt kostituzzjoni ġdida.
It-Tieni u t-Tielet Gvern ta' Mintoff (1971-1981)
Il-Gvernijiet Laburisti tas-sebgħinijiet ħadu bosta miżuri soċjali fosthom:
1992-2008: Alfred Sant
Il-Gvern ta' Sant daħal fi ftehim mal-isptar Capua Palace sabiex operazzjonijiet tal-qalb li ma setgħux isiru St. Luke’s jibdew isiru privat. Fetaħ unit gdid f’St. Luke’s għal kirurgija mhux maġġuri. Biddel il-pjanti għall-isptar Tal-Qroqq, li iktar tard issemma Mater Dei, biex dan ikun sptar ġenerali, xi ħaġa li l-Gvern Nazzjonalista ta' wara żamm. Fetaħ Dipartiment tal-Emerġenza ġdid fl-isptar ġenerali t’Għawdex. Inbniet dar għall-anzjani f’Bormla. Infetaħ Day Care Centre għall-anzjani f'Tas-Sliema u ieħor fiż-Żurrieq. Infetaħ uffiċjalment il-kumpless għal taħriġ gġall adulti b’diżabilità f’Wied il-Għajn.
Inkwiet intern
Fl-2004, fl-ewwel elezzjoni għall-Parlament Ewropew f'Malta, l-Partit Laburista ġab l-akbar ammont ta' voti u tella' tliet Membri Parlamentari Ewropej. Dawn kienu Joseph Muscat, John Attard Montalto u Louis Grech.
Awturi xellugin
• Ġużè Bonnici - awtur ta' rumanzi u novelli
• Ġużè Ellul Mercer - fis-snin tletin kien l-editur ta’ Il-Cotra, l-organu tal-Partit Laburista. Kiteb ir-rumanz Leli ta’ Ħaż-Żgħir, kif ukoll djarju tal-gwerra Taħt in-Nar. Kien Ministru fil-Gvern Laburista tal-1955-58.
Mexxejja tal-Partit
Fost il-mexxejja tiegħu, il-Partit Laburista kellu tliet avukati (Savona, Mifsud Bonnici u Abela), żewġ tobba (Dundon u Boffa), żewġ ekonomisti (Sant u Muscat) u perit (Mintoff).
Media tal-Partit
Il-Partit Laburista għandu One Television u One Radio, stazzjonijiet tat-televixin u tar-radju rispettivament. Joħroġ il-ġurnal KullĦadd kull nhar ta' Ħadd. Il-partit għandu wkoll sit tal-aħbarijiet bl-Ingliż, il-maltastar.com kif ukoll servizz ta' telefonija ċellulari bl-isem ta' Red Touch Fone.
Ġurnali tal-Partit Laburista
L-ewwel ġurnal uffiċjali Laburista beda joħroġ darba fil-ġimgħa, il-Labour Opinion, f’Diċembru 1922. L-editur tagħha kien Ġanni Bencini. Il-gazzetta, għalkemm b’isem Ingliż, kienet bil-Malti, imma kultant kien ikollha suppliment bl-Ingliż. F’Lulju 1924, Bencini sar deputat parlamentari, u bħala assistent miegħu fil-gazzetta kien daħal Gino Muscat Azzopardi, pijunier ieħor tal-Partit Laburista. Inqas minn sentejn wara, Gino Muscat Azzopardi sar ukoll editur u, sadattant, kien beda joħroġ ukoll il-gazzetta tiegħu satirika Dottor Xekkek.
Il-Bandiera tal-Partit
Ladarba ntgħażlet l-emblema, beda jkun diskuss fil-kumitat ġenerali kif kellha tkun il-bandiera tal-Partit. Kien hemm min ried li l-bandiera tkun bajda u ħamra bl-emblema fin-nofs u kien hemm min ried sfond kompletament aħmar bil-badge fin-nofs. Kien deċiż li titħalla sine die u li l-kumitati distrettwali jagħmlu l-bandiera tagħhom kif jogħġobhom. Kien hemm każini bħal dak tal-Isla, li fuq il-bjut kienu jtajru bandiera ħamra bil-badge fin-nofs u oħrajn bħal dak tal-Ħamrun li użaw abjad u aħmar u l-badge fin-nofs.
It-Tielet Emblema
Fl-1955 wara li sfaxxa l-partit ta’ Boffa – il-Malta Workers Party – bħala sinjal ta’ għaqda bejn iż-żewġ partiti l-isem sar Malta Labour Party u ż-żewg linji żgħar fl-arma tneħħew. Matul is-snin saru wkoll diversi tifsiriet tal-kuluri ta’ din l-emblema fosthom dawk relatati man-newtralità u l-Mediterran.
L-Innu tal-Partit Laburista
Sew kif Alla b’amar ħalla
Werrej
Għamla
Werrej ġeneralment jinkludi t-titli jew id-deskrizzjonijiet tal-intestaturi tal-ewwel livell (kapitli f’xogħlijiet twal bil-miktub), u spiss jinkludi l-intestaturi tat-tieni livell (taqsimiet jew sezzjonijiet) fi ħdan il-kapitli wkoll. Xi kultant werrej ikun jinkludi anke l-intestaturi tat-tielet livell (sottotaqsimiet jew sottosezzjonijiet) fi ħdan it-taqsimiet/is-sezzjonijiet ukoll. Il-livell ta’ dettall f’werrej jiddependi fuq it-tul tax-xogħol bil-miktub. Ir-rapporti formali (li jkunu ta’ għaxar paġni jew iktar u li jkunu twal wisq biex jitpoġġew f’memo jew f’ittra) ikollhom werrej ukoll. Fil-kotba bil-Malti, il-werrej ġeneralment jidher wara l-paġna bit-titlu tal-ktieb, wara l-avviżi dwar id-drittijiet tal-awtur, u, f’ġurnali tekniċi, wara is-sommarju jew is-sunt; u qabel kwalunkwe lista ta’ tabelli jew ċifri, id-daħla, u l-prefazju.
L-affarijiet li jkunu jippreċedu l-werrej ġeneralment ma jiġux elenkati fih. Madankollu, il-paġni kollha ħlief il-qoxra ta’ barra jingħaddu, u l-werrej spiss jiġi numerat b’numru tal-paġni b’ittri Rumani żgħar. Ħafna proċessuri tal-kitba, bħal Microsoft Word, WordPerfect, u StarWriter huma kapaċi jiġġeneraw werrej awtomatikament jekk l-awtur tat-test juża stili speċifiċi għall-kapitli, għat-taqsimiet/għas-sezzjonijiet, għas-sottotaqsimiet/sottosezzjonijiet, eċċ.
Winston Zammit
Studjuż tal-Istorja
Zammit iddedika parti kbira tal-ħin tiegħu għar-riċerka fl-Arkivji. Bħala riżultat ta’ din ir-riċerka Zammit irnexxilu jippubblika numru ta’ kotba li xi wħud minnhom kitibhom ma’ xi kittieba oħra. Fost dawn il-kotba nsibu tlieta minnhom li huma fuq l-istorja ta’ Tas-Sliema. Dawn huma kif ġej: Tas-Sliema fl-Imgħoddi (1981) Tas-Sliema fis-Seklu XIX (1800) u Tas Sliema (1901 - 1950).
Volontarjat
Winston Zammit għamel ukoll xogħol volontarju; fil-fatt mill-1983 jagħti l-għajnuna tiegħu lill-Uffiċċju tal-Missjoni fil-Kunvent tal-Kapuċċini l-Furjana. B’rabta ma’ dan ix-xogħol kien jikkordina l-proġett tal-Missjoni fil-Boys Junior Lyceum, il-Ħamrun.
Opossum ġurdien sufi ta' denbu għarwien
Ħoloq Esterni
Micoureus
Opossum ġurdien sufi żgħir
L-Opossum ġurdien sufi żgħir, magħruf xjentifikament bħala Micoureus phaeus, huwa wieħed minn sitt speċi ta' opossumi ġrieden sufin tal-ġeneru Micoureus. Dan huwa mammiferu marsupjal, membru tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattiv tal-kontinent Amerikan u mifrux fil-kontinent tal-Amerika t'Isfel.
Takson
Takson (plural Taksa), jew unità tassonomika, huwa grupp ta' organiżmi (għandu jew ma għandux isem). Meta jingħata isem, it-Takson normalment jiġi kategorizzat u jingħata livell partikolari f'ġerarkija f'skema ta' Klassifikazjoni Xjentifika.
Egidio Miragoli
Bijografija
Twieled fil-Gradella di Pandino, Provinċja ta' Cremona u ġie ordnat saċerdot fil-11 ta' Ġunju 1979.
Samir Handanovič
Inter
Fl-4 ta' Lulju 2012, il-kowċ ta' Udinese Francisco Guidolin ikkonferma l-ftehim għat-trasferiment ta' Handanovič għal ma' Inter bi prezz ta' €11-il miljun għas-servizzi tiegħu.
Internazzjonali
Handanovič deher 62 darba għat-tim nazzjonali tas-Slovenja. Huwa għamel id-debutt tiegħu għat-tim nazzjonali fis-17 ta' Novembru 2004, f'logħba kontra l-iSlovakkja. Huwa lagħab ukoll għas-Slovenja fit-Tazza tad-Dinja 2010.
Kiton
Kiton li hija kumpanija Taljana tal-ħwejjeġ lussużi li twaqqfet fl-1968. Din hija t-trejdmark ta' Ciro Paone SpA, kumpanija mwaqqfa fl-1956.